techiaith/cofnodycynulliad_en-cy huggingface dataset:
English: The next item is topical questions - two questions have been accepted today, to ask to the Minister for Economy and Transport, and the first question is from Jack Sargeant.
Welsh: Yr eitem nesaf, felly, yw'r cwestiynau amserol - dau gwestiwn wedi'u derbyn heddiw, i'w gofyn i Weinidog yr Economi a Thrafnidiaeth, a'r cwestiwn cyntaf gan Jack Sargeant.
English: Yes, of course. This is extremely disappointing news, and my thoughts and sympathies go to all those directly and indirectly affected. My officials visited the Deeside site yesterday and our focus is now on persuading the company to retain the north Wales site. We are providing every bit of support possible to the employees during this difficult time.
Welsh: Gwnaf, wrth gwrs. Mae hyn yn newyddion hynod siomedig, ac rwy'n cydymdeimlo â phawb yr effeithir arnynt yn uniongyrchol ac yn anuniongyrchol. Ymwelodd fy swyddogion â safle Glannau Dyfrdwy ddoe, ac rydym yn canolbwyntio bellach ar berswadio'r cwmni i gadw'r safle yng ngogledd Cymru. Rydym yn darparu'r holl gefnogaeth sy'n bosibl i'r gweithwyr yn ystod y cyfnod anodd hwn.
English: Thank you for that answer, Minister. This is, of course, a very, very difficult time for the individuals, their families and the whole community in Deeside, and it is important now that we do all we can to support the workforce. Minister, you mentioned that you were in communication with Mondi. Can you confirm you are also in communication with the relevant trade unions? Secondly, what support can be put in place for the workforce, and, crucially, can you outline how the workforce can access this support? Minister, this news once again emphasises just how vital it is that we move quickly to support job creation in Deeside. Now, you know, Minister, and Members know across the Chamber, that I've long called for support for the Heathrow logistics hub at Tata Steel in Shotton, and I also believe that we should further invest in a second advanced manufacturing institute within the area. Minister, do you support me in these calls?
Welsh: Diolch am eich ateb, Weinidog. Mae hwn, wrth gwrs, yn gyfnod anodd tu hwnt i'r unigolion, eu teuluoedd a'r gymuned gyfan yng Nglannau Dyfrdwy, ac mae'n bwysig yn awr ein bod yn gwneud popeth a allwn i gefnogi'r gweithlu. Weinidog, fe sonioch chi eich bod yn cyfathrebu â Mondi. A allwch gadarnhau eich bod hefyd yn cyfathrebu â'r undebau llafur perthnasol? Yn ail, pa gefnogaeth y gellir ei rhoi ar waith i'r gweithlu, ac yn allweddol, a wnewch chi amlinellu sut y gall y gweithlu gael mynediad at y gefnogaeth hon? Weinidog, mae'r newyddion hwn unwaith eto'n pwysleisio pa mor hanfodol bwysig yw hi i ni fynd ati ar unwaith i helpu i greu swyddi yng Nglannau Dyfrdwy. Nawr, fe wyddoch chi, Weinidog, a gŵyr yr Aelodau ar draws y Siambr, fy mod wedi galw ers peth amser am gefnogaeth i ganolfan logisteg Heathrow yn Tata Steel yn Shotton, a chredaf hefyd y dylem fuddsoddi ymhellach mewn ail sefydliad gweithgynhyrchu uwch yn yr ardal. Weinidog, a ydych yn cefnogi'r galwadau hyn?
English: As you'll be aware, the Mondi Group creates paper and plastic packaging products, and its plants at the Deeside industrial park, where 167 jobs are at risk, and in Nelson, Lancashire, where 41 jobs are affected, create flexible plastics packaging - bags, pouches and laminates - for the consumer industry. But the company said that a change in demand for these niche products has led to the potential closures. However, in its statement last Friday, it said it will start a 45-day consultation process, which could lead to the closure of the practices. What is your understanding of the position regarding the change in demand for niche products? What support, if any, working with the other agencies and the UK Government that you described, could be given, either to help stimulate demand for those niche products or vary the niche products, perhaps, into new product lines to ensure that they meet the demand that is out there?
Welsh: Fel y gwyddoch, mae Mondi Group yn creu cynhyrchion deunydd pacio papur a phlastig, ac mae eu safleoedd ym mharc diwydiannol Glannau Dyfrdwy, lle mae 167 o swyddi mewn perygl, ac yn Nelson, Swydd Gaerhirfryn, lle mae 41 o swyddi'n cael eu heffeithio, yn creu deunydd pacio plastig hyblyg - bagiau, cydau a laminiadau - ar gyfer y diwydiant nwyddau traul. Ond dywedodd y cwmni fod newid yn y galw am y cynhyrchion arbenigol hyn wedi arwain at y posibilrwydd o gau safleoedd. Fodd bynnag, yn eu datganiad ddydd Gwener diwethaf, dywedasant y byddant yn cychwyn proses ymgynghori 45 diwrnod, a allai arwain at gau'r gweithfeydd. Beth yw eich dealltwriaeth o'r sefyllfa o ran y newid yn y galw am gynhyrchion arbenigol? Pa gefnogaeth y gellid ei rhoi, os o gwbl, gan weithio gyda'r asiantaethau eraill a Llywodraeth y DU fel y nodoch, naill ai i helpu i ysgogi'r galw am y cynhyrchion arbenigol hynny neu i amrywio'r cynhyrchion arbenigol, efallai, i greu cynnyrch newydd i sicrhau eu bod yn ateb y galw sy'n bodoli?
English: Can I thank Mark Isherwood for his questions in his contribution? My understanding is also that the products that come from the Deeside plant are very much niche products and that demand for them has, in recent times, subsided. As a consequence, the company needs to make a decision over whether to close the site, or whether, potentially, with assistance from the Welsh Government, perhaps the UK Government and the local authority, it could maintain its presence in north Wales by widening and broadening its base of products. That would require, of course, further research and development, and that's precisely why we've encouraged businesses to take full advantage of the advanced manufacturing research centre not far from that particular business. We would encourage the company, if it does decide to retain its presence, which we very much hope it will, to utilise the services and the collaboration within the AMRC. In terms of the support that we stand ready to offer the workers, I've already outlined the rapid response service that now exists in north Wales and that stands ready to assist employees. In addition, we will look very closely at the pipeline of potential investments and growth that we already have for the region, and ensure that every effort is made to secure investment that could lead to new job opportunities being developed in Deeside and beyond.
Welsh: A gaf fi ddiolch i Mark Isherwood am ei gwestiynau yn ei gyfraniad? Fy nealltwriaeth i yw bod y cynhyrchion sy'n dod o safle Glannau Dyfrdwy yn gynhyrchion arbenigol iawn a bod y galw amdanynt wedi lleihau'n ddiweddar. O ganlyniad, mae angen i'r cwmni wneud penderfyniad ynglŷn ag a ddylid cau'r safle, neu a allant, o bosibl, gyda chymorth Llywodraeth Cymru, Llywodraeth y DU efallai, a'r awdurdod lleol, ei gadw ar agor yng ngogledd Cymru drwy ehangu ei sylfaen o gynhyrchion. Wrth gwrs, byddai angen mwy o ymchwil a datblygu er mwyn gwneud hynny, a dyna'n union pam ein bod wedi annog busnesau i fanteisio'n llawn ar y ganolfan ymchwil gweithgynhyrchu uwch nad yw'n bell o'r busnes penodol hwnnw. Byddem yn annog y cwmni, os yw'n penderfynu cadw'r safle ar agor, ac rydym yn mawr obeithio y byddant, i ddefnyddio'r gwasanaethau a'r cydweithredu a geir yn y ganolfan ymchwil gweithgynhyrchu uwch. O ran y gefnogaeth rydym yn barod i'w chynnig i'r gweithwyr, rwyf eisoes wedi amlinellu'r gwasanaeth ymateb cyflym sydd bellach ar waith yng ngogledd Cymru ac sy'n barod i gynorthwyo gweithwyr. Yn ogystal, byddwn yn edrych yn ofalus iawn ar y buddsoddiadau posibl a'r twf sydd gennym ar y gweill eisoes ar gyfer y rhanbarth, ac yn sicrhau y gwneir pob ymdrech i sicrhau buddsoddiad a allai arwain at ddatblygu cyfleoedd gwaith newydd yng Nglannau Dyfrdwy a thu hwnt.
English: It's interesting that the company cite the fact that there's been a change in demand for the niche products. Now, that does beg a broader question, of course - in what ways the Welsh Government might be helping companies to futureproof their business, given, of course, that there are societal changes and demands, and consumer trends, if you like, particularly in an environmental context. I'm just wondering what the Government might be doing to support some of those companies that might see these challenges on the horizon. I'd be interested as well to hear whether Mondi have given an explanation why they're exiting the UK. Why consolidate outside the UK? What factors have driven that particular decision? Also, was the Welsh Government aware that there was a risk to these jobs, because my understanding is that there were issues there a couple of years ago, where the workforce actually stepped up to the plate? I'm just wondering, in the interim, whether the Government had been working with the company to try and safeguard those jobs. And if you were aware that those jobs were at risk, then maybe you could tell us what you did about it.
Welsh: Mae'n ddiddorol fod y cwmni'n nodi'r ffaith bod newid wedi bod yn y galw am y cynhyrchion arbenigol. Nawr, mae hynny'n arwain at gwestiwn ehangach, wrth gwrs - ym mha ffyrdd y gallai Llywodraeth Cymru helpu cwmnïau i ddiogelu eu busnes at y dyfodol, o gofio, wrth gwrs, fod galwadau cymdeithas, a thueddiadau defnyddwyr os mynnwch, yn newid, yn enwedig yng nghyd-destun yr amgylchedd. Tybed beth y gall y Llywodraeth ei wneud i gefnogi rhai o'r cwmnïau sydd efallai'n gweld yr heriau hyn ar y gorwel. Byddai gennyf ddiddordeb hefyd mewn clywed a yw Mondi wedi egluro pam eu bod yn gadael y DU. Pam atgyfnerthu y tu allan i'r DU? Pa ffactorau sydd wedi llywio'r penderfyniad penodol hwnnw? Hefyd, a oedd Llywodraeth Cymru yn ymwybodol fod risg i'r swyddi hyn, oherwydd fy nealltwriaeth i yw eu bod wedi wynebu problemau yno flwyddyn neu ddwy yn ôl, a daeth y gweithlu i'r adwy bryd hynny? Tybed, yn y cyfamser, a yw'r Llywodraeth wedi bod yn gweithio gyda'r cwmni i geisio diogelu'r swyddi hynny. Ac os oeddech yn ymwybodol fod y swyddi mewn perygl, efallai y gallech ddweud wrthym beth a wnaethoch ynglŷn â hynny.
English: Thank you for responding to that question. The next question is from Russell George.
Welsh: Diolch am yr ateb i'r cwestiwn yna. Mae'r cwestiwn nesaf gan Russell George.
English: Yes, of course. I have to say it's encouraging to note that an agreement has now been reached with the UK Government that secures the ongoing operation of the airline. However, issues with regional connectivity remain and the UK Government need to intervene further in supporting the competitiveness of smaller airports.
Welsh: Gwnaf, wrth gwrs. Mae'n rhaid i mi ddweud ei bod yn galonogol nodi bod cytundeb wedi'i gyrraedd bellach gyda Llywodraeth y DU sy'n sicrhau bod y cwmni hedfan yn parhau i weithredu. Fodd bynnag, ceir problemau o hyd gyda chysylltedd rhanbarthol ac mae angen i Lywodraeth y DU ymyrryd ymhellach i gefnogi cystadleurwydd meysydd awyr llai o faint.
English: I'm glad you've finally got around to discussing or mentioning Anglesey Airport, because Flybe is important to Cardiff Airport because it is a link to a number of important destinations, but Flybe also have flights that begin and end in Wales - the flight between Cardiff and Ynys Môn. And that flight, in itself, has become very important for individuals, for businesses, but also for the governance of Wales, which is very, very important here. Shrinking Wales and making it easier for Government Ministers, as you will well know, to travel to and take a direct interest in what's happening on the ground in other parts of Wales is very, very important and we shouldn't forget that. I think many of the questions have been asked already, but I'm eager to know, given the importance of Flybe to Wales, what role you will seek to play now in this review of regional connectivity that UK Government is promising, because we would want that to be an active role. And also, what will you do to increase the urgency of the pursuit of the devolution of APD? We're in agreement that it needs to happen, but how do you use this particular juncture as a way of upping the stakes, if you like, and making the case even stronger for an early move towards devolution of APD?
Welsh: Rwy'n falch eich bod o'r diwedd wedi crybwyll Maes Awyr Ynys Môn, oherwydd mae Flybe yn bwysig i Faes Awyr Caerdydd am ei fod yn cysylltu â nifer o gyrchfannau pwysig, ond mae gan Flybe hefyd lwybrau hedfan sy'n dechrau ac yn gorffen yng Nghymru - y daith rhwng Caerdydd ac Ynys Môn. Ac mae'r daith honno, ynddi ei hun, wedi dod yn bwysig iawn i unigolion, i fusnesau, a hefyd o ran llywodraethu Cymru, sy'n bwysig iawn yma. Mae gwneud Cymru'n llai a'i gwneud yn haws i Weinidogion y Llywodraeth deithio, fel y gwyddoch yn iawn, ac ymddiddori'n uniongyrchol yn yr hyn sy'n digwydd ar lawr gwlad mewn rhannau eraill o Gymru yn bwysig tu hwnt, ac ni ddylem anghofio hynny. Rwy'n credu bod llawer o'r cwestiynau wedi cael eu gofyn yn barod, ond rwy'n awyddus i wybod, o ystyried pwysigrwydd Flybe i Gymru, pa rôl y byddwch yn ceisio ei chwarae yn awr yn yr adolygiad hwn o gysylltedd rhanbarthol y mae Llywodraeth y DU yn addo ei gynnal, oherwydd byddem eisiau iddi fod yn rôl weithredol. A hefyd, beth fyddwch chi'n ei wneud i gynyddu'r lefel o frys i fynd ar drywydd datganoli tollau teithwyr awyr? Rydym yn cytuno bod angen iddo ddigwydd, ond sut ydych yn defnyddio'r sefyllfa benodol hon fel ffordd o fentro mwy, os mynnwch, a gwneud yr achos yn gryfach byth dros ddatganoli tollau teithwyr awyr cyn gynted â phosibl?
English: Can I thank Rhun ap Iorwerth for his questions? He's absolutely right that we need to be shaping the future of air passenger duty in the UK. And, as part of the review that will be carried out by the UK Government, we would expect them not just to consider how APD is applied but by whom. And what is good for Scotland should surely be good enough for Wales and we should have responsibilities for APD devolved. I've already written to the UK Government regarding yesterday's announcement, stressing the importance that the Welsh Government is part of the review on regional connectivity and the future of APD. I think the decision of the UK Government demonstrates how APD can be used as an enabler to incentivise passengers not to have to travel great distances in order to board their planes and instead use more local and regional airports. And so we'll be, I would expect, right at the heart of discussions and deliberations over the future of APD. And with regard specifically to the Cardiff to Anglesey public service obligation, I'm pleased to say that the PSO would have been unaffected if Flybe had collapsed, because it's Eastern Airways that is contracted to support the route. However, Members will be aware that current bookings for that particular service are made via the Flybe bookings service. So, even though it's Eastern Airways that has a backup bookings system, that would, in all probability, have been switched on without delay had Flybe indeed collapsed.
Welsh: A gaf fi ddiolch i Rhun ap Iorwerth am ei gwestiynau? Mae'n hollol iawn fod angen inni siapio dyfodol tollau teithwyr awyr yn y DU. Ac fel rhan o'r adolygiad a fydd yn cael ei gynnal gan Lywodraeth y DU, byddem yn disgwyl iddynt ystyried sut y cymhwysir tollau teithwyr awyr, a chan bwy. A dylai'r hyn sy'n ddigon da i'r Alban, bid siŵr, fod yn ddigon da i Gymru a dylai fod gennym gyfrifoldebau wedi'u datganoli dros dollau teithwyr awyr. Rwyf eisoes wedi ysgrifennu at Lywodraeth y DU ynghylch y cyhoeddiad ddoe, gan bwysleisio pa mor bwysig yw hi fod Llywodraeth Cymru yn rhan o'r adolygiad ar gysylltedd rhanbarthol a dyfodol tollau teithwyr awyr. Rwy'n credu bod penderfyniad Llywodraeth y DU yn dangos sut y gellir defnyddio tollau teithwyr awyr fel galluogwr i gymell teithwyr i beidio â gorfod teithio pellteroedd mawr i fynd ar awyren a defnyddio meysydd awyr mwy lleol a rhanbarthol yn lle hynny. Ac felly buaswn yn disgwyl y byddwn yn rhan ganolog o'r trafodaethau ynglŷn â dyfodol tollau teithwyr awyr. Ac mewn perthynas â'r rhwymedigaeth gwasanaeth cyhoeddus o Gaerdydd i Ynys Môn yn benodol, rwy'n falch o ddweud na fyddai'r rhwymedigaeth gwasanaeth cyhoeddus wedi cael ei heffeithio pe bai Flybe wedi mynd i'r wal, am mai Eastern Airways sydd wedi'i gontractio i gynnal y llwybr teithio. Fodd bynnag, bydd yr Aelodau'n ymwybodol fod archebion cyfredol ar gyfer y gwasanaeth penodol hwnnw yn cael eu gwneud drwy wasanaeth archebu Flybe. Felly, er mai Eastern Airways sydd â system archebu wrth gefn, byddai honno, yn ôl pob tebyg, wedi cael ei gweithredu'n ddi-oed pe bai Flybe wedi mynd i'r wal.
English: Wayne Warren, a 57-year-old roofer from Treherbert, became the oldest winner in the history of the BDO world darts championship when he beat fellow Welshman Jim Williams 7-4 on the weekend. The Rhondda has already produced a BDO world champion in Cwmparc's Richie Burnett, so now we have two. Back in 2001, Wayne believed that he would never play darts again after suffering burns to his upper body and spending 10 days in a hospital burns unit. Nearly two decades after that horrendous incident, he's been crowned a world champion. Wayne's use of the ddraig goch on his flights has assured recognition for our country as well as for the Rhondda. Playing darts can have benefits, including improved hand to eye co-ordination, strategic thinking and mathematical skills. It's also, of course, a great excuse to get out of the house and socialise and support your local club or pub. So, I'd just like to say, ' Diolch yn fawr iawn, Wayne Warren', for showing what is possible with determination, dedication and ambition. Diolch also to the other Rhondda darts players like Richie Burnett, Alan Evans, who's also known as 'The Rhondda Legend', and the many others who have brought recognition to the Rhondda and to Wales through the medium of darts. Tidy darts.
Welsh: Wayne Warren, töwr 57 oed o Dreherbert, oedd yr enillydd hynaf yn hanes pencampwriaeth dartiau'r byd Sefydliad Dartiau Prydain pan gurodd ei gyd-Gymro, Jim Williams, o 7-4 dros y penwythnos. Mae'r Rhondda eisoes wedi cynhyrchu pencampwr dartiau'r byd Sefydliad Dartiau Prydain yn Richie Burnett o Gwmparc, felly mae gennym ddau bellach. Yn ôl yn 2001, credai Wayne na fyddai byth yn chwarae dartiau eto ar ôl dioddef llosgiadau i ran uchaf ei gorff a threulio 10 diwrnod mewn uned losgiadau mewn ysbyty. Bron i ddau ddegawd ar ôl y digwyddiad erchyll hwnnw, mae wedi cael ei goroni'n bencampwr byd. Mae defnydd Wayne o'r ddraig goch ar ei deithiau hedfan wedi sicrhau cydnabyddiaeth i'n gwlad yn ogystal ag i'r Rhondda. Gall fod manteision i chwarae dartiau, gan gynnwys gwell cydlyniad rhwng y dwylo a'r llygaid, meddwl strategol a sgiliau mathemategol. Mae hefyd, wrth gwrs, yn esgus gwych i fynd allan o'r tŷ a chymdeithasu a chefnogi eich clwb neu eich tafarn leol. Felly, hoffwn ddweud, 'Diolch yn fawr iawn, Wayne Warren', am ddangos yr hyn sy'n bosibl gyda phenderfyniad, ymroddiad ac uchelgais. Diolch hefyd i chwaraewyr dartiau eraill y Rhondda fel Richie Burnett, Alan Evans, sydd hefyd yn cael ei adnabod fel 'The Rhondda Legend', a'r llu o bobl eraill sydd wedi dod â bri i'r Rhondda ac i Gymru drwy gyfrwng dartiau. Dartiau teidi.
English: There I was, listening to Stormzy on the recommendation of Rhun ap Iorwerth, when an artist more familiar to me came to the attention of the charts. I would like to congratulate my constituent Dafydd Iwan for topping the iTunes chart with his iconic anthem 'Yma o Hyd'. Dafydd's success is a happy marriage between the old rocker and the thriving young YesCymru movement. Dafydd shares the same values as those who successfully elevated him to the top of the charts. Nobody has been as effective as Dafydd in safeguarding our nation and handing it on to the care of the younger generation. 'Yma o Hyd' was recorded on the Sain label in 1981. A company from Llandwrog in my constituency was responsible for that, and it's great to see Sain's contribution to the music scene in Wales getting international recognition. This publicity is an invaluable prelude as we approach Welsh Language Music Day on 7 February. This is a day when the Welsh language and Welsh music come together to promote our culture, and although we may not hear many protest songs next month, we can take comfort that the words from 'Yma o Hyd' are as relevant today as they were nearly 40 years ago.
Welsh: Dyna lle'r oeddwn i, yn gwrando ar Stormzy ar argymhelliad Rhun ap Iorwerth, pan ddaeth artist mwy cyfarwydd i mi i sylw'r siartiau. Hoffwn longyfarch fy etholwr Dafydd Iwan am godi i frig siart iTunes gyda'i anthem eiconig 'Yma o Hyd'. Mae llwyddiant Dafydd yn briodas hapus rhwng yr hen rocar a mudiad ifanc ffyniannus YesCymru. Mae Dafydd yn rhannu'r un gwerthoedd â'r rhai a lwyddodd i'w ddyrchafu i rif un. Nid oes yna neb wedi bod cystal â Dafydd am warchod y winllan a'i throsglwyddo i ofal y genhedlaeth iau. Ar label Sain a recordiwyd 'Yma o Hyd' yn 1981, a chwmni o Landwrog yn etholaeth Arfon oedd yn gyfrifol am hynny, ac mae'n wych gweld cyfraniad Sain i'r sîn gerddorol yng Nghymru'n cael cydnabyddiaeth rhyngwladol. Mae'r cyhoeddusrwydd yma'n ragarweiniad amhrisiadwy a ninnau'n agosáu at Ddydd Miwsig Cymru ar 7 Chwefror, diwrnod pan fydd y Gymraeg a'i cherddoriaeth yn asio i hyrwyddo'n diwylliant. Ac er, efallai, na chlywn ni lawer o ganeuon protest mis nesaf, gallwn ni gymryd cysur fod geiriau 'Yma o Hyd' yr un mor berthnasol heddiw ag yr oedden nhw bron i 40 mlynedd yn ôl.